CELEX: 22010D0255
Language: bg
Date: 2009-11-23 00:00:00
Title: 2010/255/ЕО: Препоръка № 1/2009 на Съвета за сътрудничество ЕС—Украйна от 23 ноември 2009 година относно изпълнението на Програмата за асоцииране ЕС—Украйна

4.5.2010   
            
            
               BG
            
            
               Официален вестник на Европейския съюз
            
            
               L 111/31
            
         ПРЕПОРЪКА № 1/2009 НА СЪВЕТА ЗА СЪТРУДНИЧЕСТВО ЕС—УКРАЙНА
   от 23 ноември 2009 година
   относно изпълнението на Програмата за асоцииране ЕС—Украйна
   (2010/255/ЕО)
   СЪВЕТЪТ ЗА СЪТРУДНИЧЕСТВО ЕС—УКРАЙНА,
   като взе предвид Споразумението за партньорство и сътрудничество за установяване на партньорство между Европейските общности и техните държави-членки и Украйна, наричано по-долу „Споразумението“, и по-специално член 85 от него,
   като има предвид, че:
   
               (1)
            
            
               Член 85 от Споразумението предоставя на Съвета за сътрудничество правомощие да дава съответни препоръки със съгласието на двете страни.
            
         
               (2)
            
            
               Съгласно член 102 от Споразумението страните предприемат всички общи или специални мерки, които се изискват за изпълнение на техните задължения по споразумението, и гарантират постигането на предвидените в него цели.
            
         
               (3)
            
            
               Понастоящем страните договарят споразумение за асоцииране, включващо задълбочена и всеобхватна зона за свободна търговия.
            
         
               (4)
            
            
               Страните постигнаха съгласие по текста на Програмата за асоцииране ЕС—Украйна.
            
         
               (5)
            
            
               Програмата за асоцииране ЕС—Украйна ще замени сегашния План за действие ЕС—Украйна и ще подготви и улесни ранното влизане в сила на бъдещото Споразумение за асоцииране ЕС—Украйна посредством изготвянето и съгласуването на конкретни стъпки, които ще предоставят практически насоки за неговата подготовка и изпълнение.
            
         
               (6)
            
            
               Програмата за асоцииране е предназначена както за определяне на конкретни стъпки за подготовката на споразумението за асоцииране, така и за осигуряване на по-широка рамка за цялостната цел за постигане на политическо асоцииране и по-задълбочена икономическа интеграция на Украйна към Европейския съюз.
            
         
               (7)
            
            
               Програмата за асоцииране е оперативен документ, който при необходимост ще бъде преразгледан въз основа на прегледите на напредъка, посочени в раздел 3.9 от Програмата за асоцииране, и при преследването на основните ѝ цели,
            
         ПРИЕ НАСТОЯЩАТА ПРЕПОРЪКА:
   Член единствен
   Съветът за сътрудничество препоръчва на страните да изпълняват Програмата за асоцииране ЕС—Украйна, установена в документ UE-UA 1056/2/09 REV 2, доколкото нейното изпълнение е насочено към подготовката на бъдещото Споразумение за асоцииране ЕС—Украйна и изпълнението му.
   
      Съставено в Брюксел на 23 ноември 2009 година.
      
         
            За Съвета за сътрудничество
         
         
            Ръководител на делегацията на ЕС
         
         C. BILDT
         
            Ръководител на делегацията на Украйна
         
         Y. TYMOSHENKO